**SPOZNAVANJE OKOLJA, 8. TEDEN**

**SREDA, 6. 5. 2020**

**UČNA TEMA: MOJE TELO**

Dragi učenci in učenke, prejšnjič ste se naučili katere notranje organe imamo v telesu, danes pa boste malce raziskali, kako notranji organi delujejo.

Če imate možnost, si najprej oglejte tale videoposnetek o notranjih organih:

<https://www.youtube.com/watch?v=uOLnsJkVf2A>

Zdaj pa sledi še naslednjim navodilom:

Roko položite na prsi, na mesto kjer je srce. Bodite in čisto tiho in poskusite začutiti bitje svojega srca. Kakšno je bitje srca – hitro ali počasno?

Sedaj pa naredite deset počepov in znova poskusite začutiti srce. Ali se je bitje spremenilo?

Zdaj pa **napihneš balon**. Če balona nimaš, poskusi na vprašanja odgovoriti glede na svoje izkušnje (verjetno si že kdaj napihoval/-a balon, kajne).

* Kaj si moral/-a narediti, preden si pihnil/-a zrak v balon? (GLOBOKO VDIHNITI)
* Kam je šel vdihan zrak? (SKOZI NOS V SAPNIK IN NATO V PLJUČA)
* Kateri notranji organ si najbolj potreboval/-a za pihanje balona? (PLJUČA)

Sedaj odpri **delovni zvezek na strani 95.** Na svojem telesu pokaži, kje so notranji organi, ki jih bo poimenoval/-a pri prvi nalogi. Če imaš možnost, na spletu razišči, kaj je še v notranjosti našega telesa, da boš lahko rešil/-a še drugo nalogo.



**REŠITVE**

****

DEBELO ČREVO

JETRA

PLJUČA

TANKO ČREVO

LEDVICA

ŽELODEC

SRCE

SAPNIK

MOŽGANI